Xirivella aprova el pressupost més alt de la història amb un important impuls als polígons i a Serveis Socials
29 de febrer de 2024

L'Ajuntament de Xirivella ha aprovat el pressupost municipal més alt de la història. Segons Paqui Bartual, alcaldessa de Xirivella, “esta fita històrica és un testimoni del nostre compromís amb el desenvolupament i el benestar de nostra municipi”. El pressupost per a l'any 2024 ascendeix a 24.374.112 euros, la qual cosa representa un increment de 12% respecte al 2023.

El govern liderat per la popular, Paqui Bartual ha dissenyat “un pressupost elaborat des del més absolut rigor, amb un caràcter realista que marca un nou futur per a Xirivella encaminat cap al progrés econòmic-social del municipi”.

Els nous comptes permeten posar en marxa un important impuls de la zones industrials ja que contempla la inversió de 345.000 euros per part de l'Ajuntament que se sumaran als 512.333 euros provinents de subvencions de l'IVACE. Este projecte que abasta les tres zones industrials té com a objectiu la instal·lació de electrolineres, càmeres de control de trànsit, senyalística i directori d'empreses, enllumenat eficient, zones verdes, millora viària i un web informatiu.

Al mateix temps l'àrea de Benestar Social experimenta un augment considerable. D'esta forma, la partida destinada a Serveis Socials amb més de 1,1 milió d'euros, s'ha incrementat en un 17% respecte de l'executat en 2023. Així més usuaris podran acollir-se als programes de menors, al programa de suport familiar, al programa per a persones amb diversitat funcional, el Menjar a casa, al programa d'itineraris d'inclusió social i també hi haurà més places per a l’Escola d’Estiu. També es potencia aquest servei mitjançant la incorporació de tres llocs d'auxiliar administratiu i es cobreixen les baixes de personal.

A través del pressupost, este nou govern dóna forma als compromisos adquirits amb la ciutadania i en l'àrea de seguretat ciutadana es preveu la incorporació de 12 agents a la plantilla de la Policia Local i la instal·lació de càmeres de vídeo de control de trànsit connectades amb la Policía Local en les principals vies de la localitat. A més, es contempla l'adquisició de noves emissores, pistoles tàser, tauletes, càmeres corporals,… que facilitaran la labor dels policies per a garantir la seguretat ciutadana.

Un altre punt d'aquest pressupost se centra “a fer front a l'estat en el qual ens hem trobat alguns edificis municipals ja que ens hem vist obligats a intervindre de manera urgent en alguns d'ells. I, perquè no podem permetre arribar a eixa mena de situacions, hem contemplat una partida tant per al manteniment dels col·legis com de la resta d'edificis municipals. De la mateixa forma que s'ha incrementat la partida per a dur a terme més controls i més exhaustius de legionel·la en les instal·lacions”.

Estos comptes per al 2024 inclouen la creació de nous bons i subvencions per als nous naixements i sobretot en l'àrea d'Esports per a l'adquisició de material esportiu, per als clubs i per als esportistes d'elit. Així mateix s'incrementa el bo comercie després de l'èxit de l'última campanya. Per contra, este equip de govern ha decidisc reduir a la meitat la subvenció als grups polítics.

També es posa de manifest que el govern local no puja els impostos ni les taxes municipals, és més “l'ajuntament assumirà el cànon de l'EMTRE (216.915 euros) perquè no repercutisca en el rebut de l'aigua dels nostres veïns, i així poder fer front a la despesa obligada per a fer front al deute econòmic que van deixar els anteriors gestors”.

Estos pressupostos multipliquen la seua quantia en una altra de les àrees de gran importància com és la neteja viària i recollida de residus ja que contempla la intenció de traure a davant el contracte caducat des de fa anys.

I també a través de l'aportació provincial amb el Pla Obert d’Inversió de la Diputació que ascendeix a 2,4 milions d'euros “podrem incrementar les inversions per a mantindre el nostre compromís amb el futur de Xirivella i potenciarem una imatge renovada i més amable del municipi mitjançant la reurbanització de diferents punts del municipi”.

A més de l'ampliació dels serveis públics i les inversions projectades, després de les previsions de tancament de l'exercici fiscal, “tenim previst assignar en els pròxims mesos una considerable suma a Inversions Financeres Sostenibles (1,1 milions d'euros)”.